รัฐมนตรีประจำสำนักนายกรัฐมนตรี เตรียมหารือปรับแนวทางส่งเงินบริจาคให้ถึงมือประชาชนเร็วกว่าขั้นตอนปกติ
รัฐมนตรีประจำสำนักนายกรัฐมนตรี เตรียมหารือปรับแนวทางส่งเงินบริจาคให้ถึงมือประชาชนเร็วกว่าขั้นตอนปกติ นายเทวัญ ลิปตพัลลภ รัฐมนตรีประจำสำนักนายกรัฐมนตรี ให้การต้อนรับผู้บริหารหนังสือพิมพ์ซิงเสียนเยอะเป้า พร้อมร่วมสมทบเงินจำนวน 2 ล้านบาท และชุดกันน้ำ 4,100 ตัว ซึ่งเป็นการรวบรวมของหนังสือพิมพ์จีนอีกหลายฉบับ รวมถึงสมาคมมิตรภาพเยาวชนฉวนโจวโลกประเทศไทย สมาคมจิ้นเจียงฉวนโจว ประเทศไทย เพื่อร่วมช่วยเหลือประชาชนที่ได้รับความเดือดร้อนในพื้นที่ภาคตะวันออกเฉียงเหนือต่อไปรัฐมนตรีประจำสำนักนายกรัฐมนตรี  ขอบคุณผู้บริจาคแทนนายกรัฐมนตรี ที่ติดภารกิจลงพื้นที่ให้กำลังใจประชาชนที่ประสบอุทกภัยที่จังหวัดอุบลราชธานี โดยทั้งคนไทยและคนจีน มีความสัมพันธ์ที่แน่นแฟ้นมายาวนาน ซึ่งจะนำเงินที่รับบริจาคไปช่วยเหลือประชาชนให้ถึงมือ ส่วนประชุมคณะกรรมการกองทุนช่วยเหลือผู้ประสบภัย จะมีการปรับวิธีการใช้จ่ายงบประมาณที่ได้รับจากการบริจาค ให้ถืงมือประชาชนได้เร็วขึ้นและชี้แจงรายละเอียด รายรับ รายจ่าย ให้ประชาชนได้ทราบวันต่อวัน ได้นำเงินไปช่วยเหลือให้กับใครและด้านใดบ้าง ขณะเดียวกันชี้แจงว่า เงินบริจาคของประชาชน ผ่านบัญชีกองทุนช่วยเหลือดังกล่าว จะเป็นเงินคนละส่วนกับที่ส่วนราชการจ่ายชดเชยอยู่รัฐมนตรีประจำสำนักนายกรัฐมนตรี  ยอมรับว่า การใช้จ่ายงบประมาณช่วยเหลือผู้ประสบภัย มีระเบียบหลักเกณฑ์ ในการเบิกจ่ายอยู่ ทำให้ไม่คล่องตัวเหมือนเอกชนและอยู่ระหว่างการพิจารณาความเป็นไปได้ ว่าจะสามารถจัดตั้งศูนย์เฉพาะกิจที่ให้ความช่วยเหลือผู้ประสบภัยเป็นการเฉพาะ เมื่อเกิดเหตุภัยพิบัติได้หรือไม่ โดยศูนย์นี้จะเป็นจุดศูนย์กลางในการประสานงานด้านความช่วยเหลือและประชาสัมพันธ์ ให้ประชาชนได้รับการทำงานของรัฐบาลโดยละเอียดรัฐมนตรีประจำสำนักนายกรัฐมนตรี  กล่าวว่า นายกรัฐมนตรี น้อยใจหลังจากลงพื้นที่หลายครั้ง แต่ข่าวที่เผยแพร่ไม่ได้รับความสนใจ ซึ่งการทำงานด้านการประชาสัมพันธ์หลังจากนี้จะประสานความร่วมมือกับโฆษกประจำสำนักนายกรัฐมนตรีมากขึ้นขณะที่ การอภิปรายทั่วไปแบบไม่ลงมติ เมื่อนวานนี้ รัฐมนตรีประจำสำนักนายกรัฐมนตรี  ยอมรับว่า พอใจในภาพรวม บรรยากาศเป็นไปด้วยดี พร้อมขอบคุณทุกฝ่าย ที่ทำให้การอภิปรายเป็นไปด้วยดี โดยจะนำคำแนะนำของฝ่ายค้านมาปรับปรุงการทำงาน ของรัฐบาลต่อไป